Il-vittmi f'Malta kaġun tal-Covid-19 jaqbeż it-300 In-numru ta' vittmi li mietu kaġun tal-Covid-19 qabeż it-300. Dan hekk kif l-istatistika ppubblikata mill-Ministeru għas-Saħħa dwar il-pandemija turi li f'dawn l-aħħar 24 siegħa mietu tliet anzjani. L-irġiel, ta' 82 sena, 78 sena, u 81 sena, mietu fl-Isptar Mater Dei. Dan wassal biex in-numru tal-vittmi jitla' għal 301. Intant minn 3,209 swab tests li saru matul il-jum tal-bieraħ irriżultaw 163 każ ġdid. Fl-istess waqt kien hemm 156 persuna li rkupraw mill-virus, biex in-numru ta' każi attivi issa jammonta għal 2,429.